KOMISSION ASETUS (EY) N:o 3496/93,
annettu 20 päivänä joulukuuta 1993,
kuivarehualan yhteisestä markkinajärjestelystä annetun neuvoston asetuksen (ETY) N:o 1117/78 1 artiklassa lueteltujen tiettyjen tuotteiden yhdistetyn nimikkeistön koodien mukauttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteisiin käytettävän yhteisen tullitariffin nimikkeistön mukautusmenettelystä 5 päivänä helmikuuta 1979 annetun neuvoston asetuksen (ETY) N:o 234/79(1), sellaisena kuin se on muutettuna asetuksella (ETY) N:o 3209/89(2), ja erityisesti sen 2 artiklan 1 kohdan,
sekä katsoo, että
komission asetuksiin (ETY) N:o 2505/92(3) ja (ETY) N:o 2551/93(4), joilla muutetaan 23 päivänä heinäkuuta 1987 annetun neuvoston asetuksen (ETY) N:o 2658/87(5), sellaisena kuin se on viimeksi muutettuna komission asetuksella (ETY) N:o 3080/93(6), liitettä I, sisältyy 1 päivästä tammikuuta 1993 ja 1 päivästä tammikuuta 1994 alkaen voimassa oleva yhdistetty nimikkeistö,
kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(7), sellaisena kuin se on viimeksi muutettuna asetuksella (ETY) N:o 2275/89(8), 1 artiklassa esiintyvät tietyt koodit eivät enää vastaa yhdistettyä nimikkeistöä; asetuksen (ETY) N:o 1117/78 1 artiklaa olisi tämän vuoksi mukautettava, ja
tässä asetuksessa säädetyt toimenpiteet ovat kuivarehujen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1117/78 1 artiklassa oleva CN-koodi "ex 1214 90 90" CN-koodeilla "ex 1214 90 91" ja "ex 1214 90 99", sekä CN-koodi "ex 2309 90 90" CN-koodilla "ex 2309 90 98".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1993 CN-koodin ex 1214 90 90 osalta ja 1 päivästä tammikuuta 1994 CN-koodin ex 2309 90 90 osalta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1993.